ปส.จับแก๊งยาบ้า นัดส่งของคาลานจอดรถตลาดไท ยึดได้ประมาณ 1.2 ล้านเม็ด
ตำรวจ ปส.บุกจับแก๊งลักลอบขนยาเสพติดลงภาคใต้ นำยาบ้าซุกเข่งผลไม้คาลานจอดรถที่ตลาดไท จ.ปทุมธานี ได้ผู้ต้องหา 2 คน พร้อมของกลางยาบ้า 1.2 ล้านเม็ด รับสารภาพทำมา 5 ครั้ง ได้ค่าจ้าง 4-6 แสนบาทเมื่อเวลา 16.00 น. วันที่ 16 ก.พ. 63 ที่ลานจอดรถตลาดส้ม ภายในตลาดไท ตำบลคลองหนึ่ง อำเภอคลองหลวง จังหวัดปทุมธานี พล.ต.ท.ชินภัทร สารสิน ผบช.ปราบรามยาเสพติด พร้อมด้วย กำลังเจ้าหน้าที่เข้าจับกุมผู้ต้องหา จำนวน 2 ราย ได้แก่ นายอดิศักดิ์ อักษรกลั่น อายุ 33 ปี ชาวบ้าน หมู่ 5 ต ท่าศาลา อ.ท่าศาลา จ.นครศรีธรรมราช และ นายอดุลย์ วงษ์อนุ ฉายาโดเรม่อน อายุ 47 ปี ชาวบ้านหมู่ 1 ต.นาคำ อ.ศรีสวคราม จ.นครพนม พร้อมของกลาง ยาเสพติดประเภท 1 ( ยาบ้า ) จำนวนประมาณ 1200000 เม็ด รถกะบะวีโก้ ทะเบียน ผฉ 8927 นครศรีธรรมราช ของนายอดิศักดิ์ อักษรกลั่น ใช้ลำเลี้ยงยาเสพติดไปพื้นที่ภาคใต้ รถยนต์ฮอนด้าทะเบียน 5กผ 904 กรุงเทพ ของนายอดุลย์ วงษ์อนุ ใช้ลำเลียงยาเสพติดส่งผู้ต้องหา และโทรศัพท์ของผู้ต้องหา 2 ราย จำนวน 6 เครื่องด้าน พล.ต.ท.ชินภัทร สารสิน ผบช.ปส. กล่าวว่า จากการสืบสวนการลักลอบลำเลียงยาเสพติดจากพื้นที่กรุงเทพฯ ไปจำหน่ายในพื้นที่ภาคใต้ตอนล่าง (จังหวัดสงขลา) การสืบสวนทราบว่า นายอดิศักดิ์ มีการลำเลียงยาเสพติดโดยมีการอำพรางไปกับผลไม้ โดยใช้รถยนต์กระบะ ยี่ห้อโตโยต้า รุ่นวีโก้ สีขาว ทะเบียน ผฉ 8297 นครศรีธรรมราช ติดตามพฤติกรรมเรื่อยมา จนกระทั่ง วันที่ 15 ก.พ.63 เดินทางขึ้นมารับยาเสพติดอีกครั้ง จึงได้ติดตามรถยนต์คันดังกล่าวไปกระทั่งพบนายอดิศักดิ์ ซื้อผลไม้เตรียมอำพรางการลักลอบขนยาเสพติด และจอดรถคอยรับยาเสพติด ที่ลานจอดตลาดขายผลไม้แห่งหนึ่ง ตำบลคลองหนึ่ง อำเภอคลองหลวง จังหวัดปทุมธานี จนเมื่อเวลา 11.20 น. วันที่ 16 ก.พ.63 เจ้าหน้าที่พบรถยนต์เก๋ง ฮอนด้า สีบรอนซ์ หมายเลขทะเบียน 5กผ 904 กรุงเทพฯ มาจอดเทียบ จากนั้นได้เปิดท้ายรถ และยกกล่องผลไม้มาวางบริเวณท้ายรถยนต์กะบะวีโก้ สีขาว ทะเบียน ผฉ 8297 นครศรีธรรมราช จึงได้แบ่งกำลังออกเป็น 2 ชุด โดยชุดแรกเข้าตรวจสอบรถยนต์กระบะต้องสงสัย และชุดที่สองติดตามรถเก๋ง ทะเบียน 5กผ 904 กทม. ที่นำของมาส่ง ผลการตรวจค้น พบยาเสพติด (ยาบ้า) ซุกซ่อนอยู่ในลังผลไม้ จำนวน 6 ลัง ประมาณ 1.2 ล้านเม็ด เจ้าหน้าที่ชุดที่ 2 จึงได้จับกุมตัวนายอดุลย์ วงษ์อนุ ผู้นำยาเสพติดมาส่ง จากการสอบถาม นายอดิศักดิ์ ให้การรับสารภาพว่า ขับรถเพื่อมารับยาเสพติด เคยทำมาแล้วจำนวน 5 ครั้ง ได้รับค่าจ้างครั้งละประมาณ 400000 – 600000 บาท ซึ่งทางเจ้าหน้าที่ตำรวจจะได้นำผู้ต้องหาไปสอบสวนขยายผลต่อไป.
ตำรวจ ปส.บุกจับแก๊งลักลอบขนยาเสพติดลงภาคใต้ นำยาบ้าซุกเข่งผลไม้คาลานจอดรถที่ตลาดไท จ.ปทุมธานี ได้ผู้ต้องหา 2 คนพร้อมของกลางยาบ้า 1.2 ล้านเม็ด รับสารภาพทำมา 5 ครั้ง ได้ค่าจ้าง 4-6 แสนบาท
ตำรวจ ปส.,กระบะขนยาบ้า,ยาบ้าซุกเข่งผลไม้,ตลาดไท,ยาบ้า 1.2 ล้านเม็ด,ปทุมธานี,รับจ้างขนยาบ้า,ข่าวทั่วไป